Son deillas las oubras espuestas nesti marcu configuráu pula caixa de la escaleira. Asina, dous fermosos calvarios del sieglu XIV, tallaos en madeira cun restos de policromía; el de mayor tamañu, procedente de Gusendos de los Outeiros, sufre deillas mutilaciones, pur caltense enterráu durante sieglos  baixul presbiteriu del templu y loutru, más curiosu, pertenecíu a la eigrexa prerrománica de san Adrián; una imaxe de la Virxe cul Niñu, en piedra policromada del sieglu XIV, conocida cul nome de la Virxel Dau antigua; un crucificáu de transición procedente de Grayal de Campos de los primeiros años del mismu sieglu; dúas tablas tardogóticas, cun apóstoloes, procedentes de Tomeiros, y seis pinturas al oliu, del cabeiru terciu del sieglu XVI, pertenecientes al desapaecíu retablu de Fontes de Carbayal, cun escenas de la infancia y la pasión de Cristu.